b'\n_START_ARTICLE_\nYleinen korroosio\n_START_PARAGRAPH_\nYleinen korroosio eli tasainen korroosio on toinen kahdesta p\xc3\xa4\xc3\xa4korroosiotyypist\xc3\xa4. Yleisess\xc3\xa4 korroosiossa metalli sy\xc3\xb6pyy samalla nopeudella koko pinnaltaan. T\xc3\xa4m\xc3\xa4 johtuu anodisen ja katodisen alueen jatkuvasta paikan vaihtumisesta. Tasainen korroosio on paikallista korroosiota (se toinen p\xc3\xa4\xc3\xa4korroosiotyyppi) harmittomampaa ja se on helpommin havaittavissa._NEWLINE_Tyypillisesti yleist\xc3\xa4 korroosiota esiintyy erilaisissa ilmasto-olosuhteissa suojaamattomilla metallipinnoilla. My\xc3\xb6s teollisissa prosesseissa saattaa esiinty\xc3\xa4 yleist\xc3\xa4 korroosiota prosessiliuoksien kanssa kosketuksissa olevilla metallipinnoilla.'